Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 974

12. IRÁNYVONAL ÚJ MUNKAHELY-TEREMTÉSI LEHET ŐSÉGEK KIAKNÁZÁSA HELYI SZINTEN Ha az Európai Unió a foglalkoztatási kihívással szemben sikeresen kíván fellépni, a munkahelyteremtésnek, az új technológiáknak és innovációknak minden lehetséges forrását fel kell tárnia és hatékonyan kiaknáznia. Ennek érdekében a tagállamok: támogatják azokat a megoldásokat, amelyekkel teljes mértékben ki lehet használni a munkahelyteremtésben rejlő lehetőségeket helyi szinten és a szociális gazdaságban, különösen olyan új tevékenységekben, amelyek a piac által még ki 2000/52. szám nem elégített szükségletekhez kapcsolódnak, továbbá a csökkentés szándékával megvizsgálják, milyen akadályok állják útját e kezdeményezések megvalósításának. Ebben a tekintetben a regionális és helyi szintű partnerek sajátos szerepét és felelősségét, csakúgy, mint a szociális partnerekét, fokozottabban el kell ismerni és támogatni. Emellett teljes mértékben ki kell használni az Állami Foglalkoztatási Szolgálat (értsd: munkaerőpiaci szervezet) szerepét a helyi foglalkoztatási lehetőségek feltárásában és a helyi munkaerőpiacok működésének javításában. A Kormány célja a jó külföldi tapasztalatok megismerése után a hazai elterjesztési lehetőségek megvizsgálása és segítése. Indoklás A helyi szükségletre alapozott szolgáltatások szerepe az elkövetkező években várhatóan növekszik, ugyanakkor foglalkoztatási szempontból indokolt támogatásuk. A szektor növekedését valószínűsítik a megváltozott családszerkezetből, a népesség elöregedéséből, a környezeti károk elhárítására vonatkozó követelményekből, valamint a hulladékok hasznosítására vonatkozó tendenciákból eredő feladatok. Korábbi kormányzati intézkedések Hazánkban még nem sikerült eredményeket elérni a helyi szükségletekre alapozott tartós munkahelyek teremtésében. A Munkaerőpiaci Alap foglalkoztatási alaprészéből nyújtott támogatások révén összességében több tízezer új munkahely létesült az elmúlt években, de ezek túlnyomó része nem a helyi szociális gazdaságban, hanem az ún. első munkaerőpiacon a piaci szférában jött létre. Az ideiglenes foglalkoztatást biztosító közhasznú programok szervezése hozott bizonyos sikereket. E programokat az önkormányzatok és a non-profit szervezetek kezdeményezték, helyi szinten a szociális szférába tartozó munkahelyteremtések terén. A közhasznú munkavégzés tekintetében döntő részt (mintegy 80%-ot) képviselnek az alacsonyabb képzettségű munkavállalók foglalkoztatására alkalmas tevékenységek, főként a kommunális szolgáltatások, a településtisztaság, a környezetvédelmi és egyéb — elsősorban fizikai munkát igénylő — területeken. A közhasznú munkába bevontak száma 1999-ben mintegy 120 ezer fő volt, de az egészségügyi és szociális szolgáltatói területen a közhasznú munkában résztvevőknek mindössze 5%-a dolgozott. A foglalkoztatási törvény ez évi változása, a rövid időtartamú közhasznú munkavégzés bevezetése várhatóan bővíteni fogja az érintett létszámot, bár az eszköz alkalmazása során azzal számolni kell, hogy a hatékonysága minimális, hiszen az elsődleges munkaerőpiacra történő viszszatérés aránya alatta van az érintett létszám 5%-ának. Az Országos Foglalkoztatási Közalapítvány támogatáspolitikájának része a non-profit szervezetek foglalkoztatásbővítést, munkahelyteremtést szolgáló programjainak támogatása. A személyi szolgáltatást megvalósító kísérleti programok egyrészt feltérképezik a szociális szféra foglalkoztatási kapacitásait, másrészt bővítik a minőségileg hatékony szolgáltatások körét. Az OFA ez irányú tevékenysége szélesíti a helyi önkormányzatok és non-profit szervezetek együttműködését, de az irányvonalban megfogalmazottak tekintetében az OFA által támogatott programok révén sem sikerült átütő eredményt elérni. Szükséges akciók — Az új munkahelyteremtés feltételeinek megalapozottabb kialakítása érdekében fel kell tárni a helyi, kistérségi kezdeményezéseket, a szolgáltató szektor, azon belül főként a szociális gazdaság és a környezetvédelem munkahelyteremtő képességét és azok helyi mobilizálásának, vagy legális keretek közé terelésének a lehetőségeit. — Részletesebben meg kell ismerni azokat a külföldi tapasztalatokat, amelyek az irányvonalban foglaltak hazai megvalósítását megalapozzák. Elsősorban a francia—magyar kétoldalú munkaügyi kapcsolatokat kell felhasználni az adaptálási lehetőségek tisztázása érdekében, tekintettel arra, hogy az említett ország tett a legtöbbet az irányvonal megvalósításáért. Mutató A támogatott munkahelyek számának bővülése a szolgáltató szektorban.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes